kardosdrur/scandi-wiki huggingface dataset:
Villena-skatten

Villena-skatten () er et depotfund fra bronzealderen, der blev fundet i 1963 i Villena i Valencia i Spanien. Det består af 59 genstande af guld, sølv, jern og rav og vejer sammenlagt 10 kg. Det er af de største depotfund fra Europas bronzealder. Ni af genstandene er af 23,5 karat guld. Det er et af de vigtigste forhistoriske fund af guld på Den Iberiske Halvø og det næststørste i Europa efter kongegravene i Mykene i Grækenland.

11 skåle, tre flasker og 28 armbånd er af guld.

Jerngenstandene er de ældste, der er fundet på Den Iberiske Halvø, og jern betragtedes som et ædelmetal, som blev samlet og gemt. Arkæologer har dateret skatten til omkring år 1000 f.Kr.

Villena-skatten blev fundet af arkæologen José María Soler 5 km fra Villena og har siden været hovedattraktionen på det arkæologiske museum i Villena. Opdagelsen blev offentliggjort i størstedelen af de spanske medier, og også i flere uden for landet, primært i Frnakrig, Tyskland og USA. Skatten har været udstillet i Madrid, Alicante, Tokyo og Kyoto. Der findes to kopier af den, som er udstillet andre steder end den oprindelige skat, der er permanent udstillet i Villena.

Samme type metalarbejde kan også ses i Eberswalde-skatten, der blev fundet i Brandenburg i Tyskland i 1913.

Se også 
 Casco de Leiro

Referencer

Eksterne henvisninger 

 Museo Arqueológico José María Soler, hvor den er udstillet
 
 M.I. Ayuntamiento de Villena, Villena ¡Un tesoro!, Touristic Guide to Villena.  referring to the Treasure of Villena. (in English)

Arkæologiske fund fra Spanien
Oldsager fra Bronzealderen
Genstande i guld
Kinn

Kinn er en kommune i Vestland fylke i Norge. Den blev etableret ved kommunereformen i Norge  1. januar 2020, og består af de tidligere kommuner Flora i Sunnfjord og Vågsøy ved Nordfjord i det tidligere fylke Sogn og Fjordane, med undtagelse af bygden Bryggja som fra samme dato blev overført fra Vågsøy til  den nye Stad kommune. Folketallet i kommunen var ved oprettelsen på omkring 17.800 indbyggere.

Det specielle med Kinn kommune er at den består af to geografisk adskilte dele, da de to oprindelige kommuner ikke havde fælles grænse, hverken over land eller hav. Kommunecenterfunktionen bliver delt mellem byerne Måløy og Florø. Rejsetiden mellem Måløy og Florø er 2 timer og 15 minutter.

Personer fra Kinn

Alfred Maurstad († 1967), skuespiller
Jon Tolaas, forfatter († 2012)
Reidar Sandal (1949-), politiker, regeringsmedlem, stortingsmand

Kilder og henvisninger 

Kommuner i Vestland
Trilby (film fra 1931)

Trilby (originaltitel: Svengali) er en amerikansk horrorfilm fra 1931, instrueret af Archie Mayo. I hovedrollerne spiller John Barrymore og Marian Marsh. Manuskriptet blev skrevet af J. Grubb Alexander baseret på romanen af samme navn af George du Maurier.
Filmen var nomineret til to Oscars nemlig Bedste scenografi til Anton Grot og Bedste fotografering til Barney McGill.

Referencer

Eksterne Henvisninger 
 

Gyserfilm fra USA
Amerikanske film fra 1931
Engelsksprogede film
Sort-hvide film fra USA
Amybeth McNulty

Amybeth McNulty er en irsk-canadisk skuespiller. Hun er kendt for sin hovedrolle som Anne Shirley i CBC/Netflix-dramaserien Anne with an E (2017–2019), baseret på romanen Anne fra Grønnebakken fra 1908 af Lucy Maud Montgomery.

Filmografi

Referencer

Eksterne henvisninger 
 

Skuespillere fra Irland
Skuespillere fra Canada
Plancks strålingslov

Plancks strålingslov beskriver den elektromagnetiske stråling, som udsendes fra et legeme, der ellers er helt sort - et såkaldt sort legeme. Sortlegemestrålingen for hver frekvens  er i følge Plancks lov givet ved:

hvor  er radiansen, hvilket er effekten pr. areal, pr. rumvinkel og pr. frekvens. Plancks konstant er skrevet som ,  er lysets hastighed i vakuum,  er Boltzmanns konstant, og  er temperaturen af det sorte legeme, målt i Kelvin. Plancks lov kan bruges til at udlede både Wiens forskydningslov og Stefan-Boltzmanns lov.

Radiansen  pr. bølgelængde  i stedet for frekvens er givet ved:

Historisk var Plancks strålingslov en af de første kvantemekaniske resultater.

Kildehenvisninger 

Termodynamik
Kvantemekanik
Vor daglige brød

Vor(t) daglige brød kan henvise til flere ting:
 Henvisning til linjen giv os i dag vort daglige brød i bønnen Fader vor

Film 

 Vor daglige brød (film fra 1930) – amerikansk stumfilm fra 1930 instrueret af F.W. Murnau (originaltitel: City Girl)
 Vort daglige brød (film fra 1934) – amerikansk film fra 1934 instrueret af King Vidor (originaltitel: Our Daily Bread)
 Vor daglige brød (film fra 2005) – tysk dokumentarfilm fra 2005 instrueret af Nikolaus Geyrhalter (originaltitel: Unser täglich Brot)
Martin Arrowsmith (film)

Martin Arrowsmith (originaltitel: Arrowsmith) er en amerikansk dramafilm fra 1931, instrueret af John Ford og Brian Desmond Hurst. Den havde Ronald Colman, Helen Hayes, Richard Bennett, og Myrna Loy på rollelisten.
Manuskriptet var skrevet af Sidney Howard baseret på romanen Martin Arrowsmith af Sinclair Lewis. Filmen blev nomineret til 4 Oscars for bedste film, bedste filmatisering, bedste scenografi og bedste fotografering.

Eksterne henvisninger 
 

Amerikanske film fra 1931
Engelsksprogede film
Sort-hvide film fra USA
Dramafilm fra USA
Film instrueret af John Ford
Arrowsmith

Martin Arrowsmith eller Arrowsmith kan henvise til:
 Martin Arrowsmith (roman) – amerikansk roman fra 1925 af Sinclair Lewis (originaltitel: Arrowsmith)
 Martin Arrowsmith (film) – amerikansk filmatisering af romanen fra 1931 instrueret af John Ford (originaltitel: Arrowsmith)
Gasen i botten (musikalbum)

Gasen I Botten (på dansk: Gassen I Bunden) er det fjerde studiealbum af den svenske musiker og sangskriver Eddie Meduza. Det blev udgivet i 1981 på CBS Records. Den blev Eddie Meduzas største pladesucces, og sangene "Gasen I Botten" og "Mera Brännvin" (på dansk: Mere Brændevin) blev hans største gennembrud og albummet blev solgt i over 50.000 eksemplarer.  

Albummet udkom på CD i 2002.

"Börje Lundin" der spiller trommer er Errol Norstedt under pseudonym.

Spor 
Alle sange skrevet og komponeret af Eddie Meduza, undtagen hvor noteret.

Sangtitler på dansk 

 Mera Brännvin - Mere Brændevin. 
 Andra Kan, Dom - Andra Kan, De ("dom" er hvad du siger, men ikke skriver på svensk).
 Glasögonorm - Brilleslange.
 Gasen I Botten - Gassen I Bunden.
 34:an - Fireogtrediven (34:an er en svensk version av "Her I Vores Hus").

Medvirkende 

 Eddie Meduza - guitar, sang
 Jan-Åke Fröidh - guitar
 Rune Backman - bas
 Börje Lundin - trommer

Yderligere medvirkende

 Magnus Hackman - piano, xylofon på "Superman"

Produktion

 WOM (Thomas Witt, Pontus Olsson og Eddie Meduza) - producer
 Labe Allwin, Lennart Dannstedt - foto
Anders Bühlund - design

Hitlisteplacering

Referencer 
Album fra 1981

Eksterne henvisninger 

Gasen I Botten på Youtube.com, hentet d. 29 januar 2020
Gasen I Botten på Spotify, hentet d. 20 marts 2020
Eddies Himmel på Luftkaffe.se, hentet d. 12 februar 2020
Swemusic på Swemusic.se, hentet d. 20 marts 2020

Eddie Meduza-album
VVVVVV

VVVVVV er et pusle platform videospil fra 2010, udviklet af Terry Cavanagh.
I spillet kontrollerer spilleren kaptajn Viridian, der skal redde sig rumskib efter en teleporterfejl, der fik dem til at blive sendt ind i Dimension VVVVVV.
Gameplayet er kendetegnet ved spillerens manglende evne til at hoppe, men i stedet for at vælge at kontrollere tyngdekraften, hvilket får spilleren til at falde opad eller nedad.
Spillet består af mere end 400 individuelle niveauer og understøtter også oprettelsen af bruger-oprettede niveauer.

Referencer 

Computerspil
Elghovedet fra Huittinen

Elghovedet fra Huittinen () er et figurin af et elghoved af sæbesten, der stammer fra ældre stenalder. Det blev fundet i 1903 i Huittinen i provinsen Satakunda, Finland og er dateret til mellem 7000 og 8000 f.v.t. 

Det er permanent udstillet på Finlands Nationalmuseum i Helsinki, men en kopi er udstillet på Huittinen Museum og i skulptursamlingen på Helsinki Universitet. Elghovedet er det bedst kendte arkæologiske fund i Finland.

Refernecer 

Arkæologiske fund fra Finland
Oldsager fra Stenalderen
Satakunda
Shapwick-skatten

Shapwick-skatten (engelsk Shapwick hoard) er et depotfund af 9,262 romerske mønter, der blev fundet i Shapwick i Somerset i England i september 1998. Mønterne er dateret fra 31–30 f.Kr. til 224 evt.. Møntfundet er kendt for to sjældne mønter, der ikke var fundet i Storbritannien og det største antal denarii, der er fundet i Storbritannien.

Skatten er udstillet på Museum of Somerset på Taunton Castles område.

Referencer

Eksterne henvisninger 

Arkæologiske fund fra Storbritannien
Depotfund
Romersk Britannien
Somerset
Pamela Rendi-Wagner

Pamela Rendi-Wagner (født 7. maj 1971 i Wien) er en østrigsk politiker og formand for Østrigs socialdemokratiske parti (SPÖ).

Politisk karriere 

Hun uddannede sig fra Det Medicinske Fakultet ved Wiens Universitet i 1996. Mellem 1998 og 2002 arbejdede hun ved Institut for Specifik Forebyggelse og Tropiske Sygdomme ved Wien Universitet. 
Mellem 2003 og 2007 arbejdede han igen på Wien-universitetet, på sin tidligere afdeling og i centrum for rejsrelaterede sygdomme (Zentrum für Reisemedizin).

Siden 2011 har hun arbejdet i sundhedsministeriet. 

Hendes mand Michael Rendi er en SPÖ-politiker, tidligere ambassadør i Tel Aviv i Østrig. De har to døtre.

Referencer

Weblinks 
 

Politikere fra SPÖ
Politikere fra Østrig
Græslifundet

Græslifundet (norsk Græslifunnet eller Græsliskatten) er et depotfund, der blev gjort i 1878  i Græsli i Tydal kommune i Trøndelag. Fundet blev gravet frem af kartoffelbonden Arnt Kristoffersen på Utstuggu eller Jo-Nils-gården, og det består af 2.253 sølvmønter, nogle sølvstykker og og en fuglefigur i forgyldt sølv. På fundtidspunktet var Græsliskatten det største møntfund fra middelalderen i Norge. Der er rejst en mindesten på fundstedet.

Mønterne er primært fra Norge (2201 stk.) og stammer hovedsageligt fra Olav Kyrres regeringstid (1067-1093). Der var dog også otte mønter slået under Harald Hårderåde (regerede 1046–1066). Desuden var der 38 tyske mønter, 2 danske og 2 imitationer af angelskaksiske mønter samt to mønter, hvis ophav ikke kunne fastslås. De yngste mønter i fundet stammer fra 1070'erne, og det er sandsynligt, at skatten blev nedgravet i 1080'erne. Fundet indeholder så mange forskellige mønter, at intet andet møntfund fra denne tid, har indeholdt mønttyper som ikke har været set i Græslifundet, og dette ene fund udgør også størstedelen af de mønter, som i dag er bevaret. Fuglefiguren er udført i Ringerikestil. Lignende figurer kendes i hele Skandinavien, og fuglen er dateret til omkring 1085.

Myntkabinettet ved Oldsakssamlinga i Oslo overtog alle mønterne fra fundet, og finderen og grundejeren modtog findeløn. En del af mønterne endte på private hænder, mens størstedelen fortsat er i Myntkabinettets samling. Enkelte mønter blev byttet med mønter fra andre landes samlinger, som manglede i Myntkabinettens samling. Nogle få mønter er udstillet på  Tydal museum.

Galleri

Referencer 

Arkæologiske fund fra Norge
Depotfund
Trøndelag
Battersea-skjoldet

Battersea-skjoldet er et skjold fra slutningen af jernalderen i keltisk stil, der blev fundet i Themsen i 1857 under udgravningerne til den bro, som gik forud for den nuværende Chelsea Bridge. Skjoldet er udført i bronze, der har siddet på en træplade, som nu er forsvundet. Det er dateret til ca. 350-50 f.v.t.

Skjoldet er udstillet på British Museum, og der findes en kopi på Museum of London.

Se også 
 Witham-skjoldet
 Wandsworth-skjoldet
 Waterloo-hjelmen

Referencer 

Litteratur
 Green, Miranda (aka Miranda Aldhouse-Green), Celtic Art, Reading the Messages, 1996, The Everyman Art Library, 
 Stead, Ian Mathieson (1985), The Battersea Shield, British Museum Publications, .

Eksterne henvisninger 
 British Museum: the Battersea shield

Arkæologiske fund fra Storbritannien
Themsen
Oldsager fra Jernalderen
Genstande på British Museum
Skjolde
Waterloo-hjelmen

Waterloo-hjelmen (også kendt som Waterloo Bridge-hjelmen) er en førromersk keltisk ceremnoiel hornhjelm udført i bronze med optrykdekorationer i La Tène-stil. Den er dateret til ca. 150–50 f.Kr. og blev fundet i 1868 i Themsen ved Waterloo Bridge i London i England. Hjelmen er udstillet på British Museum i London.

Se også 
Canterbury-hjelm
Battersea-skjoldet
Wandsworth-skjoldet
Witham-skjoldet

Referencer

Eksterne henvisninger 
 Horned helmet at the British Museum

Arkæologiske fund fra Storbritannien
Themsen
Oldsager fra Jernalderen
Genstande på British Museum
Hjelme
Cuerdale-skatten

Cuerdale-skatten er et depotfund af over 8.600 genstande: sølvmønter, engelske og karolingiske smykker, brudsølv og barrer. Den blev opdaget den 15. maj 1840 på sydskrænten af floden Ribble i Cuerdale ved Preston i Lancashire i England. Cuerdale-skatten er en af de største vikingesølvskatte, der nogensinde er fundet. Den er fire gange større end det nærststørste fund i Storbritannien og Irland ifølge Richard Hall. I vægt og antallet af genstande er det den næstestørste efter Spillingsskatten fra Gotland i Sverige.

Mønterne i fundet stammer fra tre områder i forholdet 5:1:1. Fem syvendedele fra Vikingekongerigerne i det østlige England udgør den største andel, og de to øvrige syvendedele stammer fra Alfreds Kongeriget Wessex og fra udlandet som Byzans, skandinaviske, islamiske, pavelige, norditalienske og carolingske møntslagning. Mange af de yngste mønter var fra Aquitaine, som muligvis blev samlet under vikingetogter i 898 ifølge Richard Hall.

Fundet er udstillet på British Museum i London.

Se også 
 Cuerdale
 Silverdale-skatten
 Vale of York-skatten
 Mildenhall-skatten
 Slaget ved Brunanburh
 Knud af Northumbria

Referencer 

Arkæologiske fund fra Storbritannien
Depotfund fra vikingetiden
Lancashire
Genstande på British Museum
Silverdale-skatten

Silverdale-skatten er et depotfund af over 200 sølvsmykker og mønter, der blev fundet ved Silverdale i Lancashire i England i september 2011. Genstandene blev nedlagt samlet i og under en blybeholder, begravet omkring 41 cm under jorden og fundet med metaldetektor på en mark. Den er dateret til omkring år 900-910 e.Kr., hvor der var konflikter med angelsaksere og danske bosættere i Nordengland. Fundet er en af de største vikingskatte i Storbritannien. Den blev købt af Lancashire Museums Service og er udstillet på Lancaster City Museum og Museum of Lancashire i Preston. Skatten er særlig kendt for mønter, der var slået af hidtil ukendte vikingeherskere.

Se også 

 Cuerdale-skatten
 Furness-skatten
 Penrith-skatten
 Vale of York-skatten
 Spillingsskatten

Referencer

Eksterne henvisninger 

 The Silverdale hoard  – photographs from the Portable Antiquities Scheme
 The Silverdale Viking Silver Hoard  - collection information from Lancashire Museums

Arkæologiske fund fra Storbritannien
Depotfund fra vikingetiden
Lancashire
Hoenskatten

Hoenskatten er et depotfund bestående af mønter og smykker fra vikingetiden fundet i Norge. Fundet vejer omkring 2,5 kg og er et af de største i Norge.

Skatten blev fundet på gården Hoen i Øvre Eiker i Buskerud i 1834 under gravning af dræningsgrøfter. Der blev fundet 20 mønter, 51 smykker og 125 perler af glas og halvædelsten. Samlingen har sandsynligvis været pakket sammen i en klæde eller pose, men den er ikke bevaret. De fleste af mønterne stammer fra midten af 800-tallet, og skatten er sandsynligvis gravet ned omkring år 875.

Skattefund fra vikingetidens Norge består ellers af sølv med meget lidt guld, mens Hoenskatten har store mængder guld og kun ganske lidt sølv. Smykkerne er hovedsageligt produceret i Skandinavien. Derudover er der få genstande af angelsaksisk og frankisk oprindeldelse, heriblandt et tredelt guldspænde, som regnes for et af de fornemste eksempler på frankisk guldsmedekunst.

Skatten er udstilet på Kulturhistorisk Museum i basisudstillingen på Historisk Museum.

Referencer

Eksterne henvisninger 

Arkæologiske fund fra Norge
Oldsager fra Vikingetiden
Depotfund fra vikingetiden
Buskerud fylke
Vårbyskatten

Vårbyskatten er et depotfund af sølv fra vikingetiden, som blev fundet i Vårby i Huddinge kommun, Sverige i 1871.

Fundet består af et halsring, 42 ornamenterede perler, 19 bæltebeslag og 19 forskellige vedhæng.

Den er udstillet på Historiska museet i Stockholm.

Referencer

Eksterne henvisninger  

Arkæologiske fund fra Sverige
Depotfund fra vikingetiden
Stockholms län
Skellerupskatten

Skellerupskatten er et depotfund af 21 romerske mønter, der blev fundet i 2016/2017 i Skellerup 11 km vest for Nyborg. Skatten er unik, da der ikke siden 1923 er gjort lignende fund i Danmark, og der kun er fundet ganske få mønter fra før kejser Augustus.
Størstedelen af mønterne er denarer fra Romerriget. De findes primært i Sydeuropa og kendes kun meget sporadisk i Danmark. Blandt dem er to mønter præget med kejser Galba, der kun var kejser i et halvt år 68/69.

Selve skatten lå meget spredt, og det er ikke sikkert, at alle mønterne er nedlagt sammen. Særligt de to denarer med Galba blev fundet langt fra de øvrige mønter og er ikke nødvendigvis en del af skatten.

Fundet var med på DK4 og Nationalmuseets "Danefæ top 10" med Frantz Howitz i januar 2018 som nummer 3.

Skatten blev fundet af Mathias Kaas og Martin Pedersen.

Se også 
 Møntfund fra Danmark

Referencer 

Arkæologiske fund fra Danmark
Oldsager fra skandinavisk jernalder
Depotfund
Nyborg Kommune
Rundeskatten

Rundeskatten er et meget stort depotfund fra 1700-tallet bestående af mange tusinde mønter, der stammer fra det hollandske fragtskib Akerendam, der forliste på sin jomfrutur på natten til den 8. marts 1725 nordøst for Runde fyr på øen Runde i Sunnmøre. Det var aktuar og historiker Ivar Myklebust fra Ørsta som tidligt i 1960'erne gjorde oplysningerne om forliset kendt, da han fandt arkivmateriale efter søforklaringen som blev opbevaret på tinget i Ørsta (Ørstavik) i 1726.

Skatten blev fundet den 6. juli 1972 af de tre sportsdykker. De tre sportsdykkerne fandt omkring 57.000 mønter, hvoraf 6624 guldmønter, mens resten var af sølv. Året efter blev stedet undersøgt af Bergens Sjøfartsmuseum. I alt blev der fundet af over 400 forskellige mønttyper, hvoraf 15 hidtil havde været ukendte.

Fundet er et af de største skattefund i Europa. Finderne fik 75%, den norske stat fik 15% og Holland 10%. Den samlede værdi blev anslået til mellem 30-40 mio. NOK.

I 1979 købte mønt- og seddelsamler Jan Olav Aamlid 6000 guld- og sølvmønter fra Rundeskatten på en auktion i Zürich, Schweiz, hvor han betalte 882.000 schweiziske franc. På dette tidspunkt, var købet det største der nogensinde var fundet fra et sunket skib, og den største sym, der var betalt for et enkelt parti mønter.

Af de 15 procent som Staten beholdt, blev mynter og genstande fordelt på Myntkabinettet i Oslo og Bergens Sjøfartsmuseum. I 1973 gennemførte Sjøfartsmuseet en undervandsudgravning på et større område ved Runde fyr. En række mønter og genstande blev hentet op og fragtet til Bergen. I januar 2011 blev dele af genstandene på Sjøfartsmuseet flyttet tilbake til øen, for utstilling i Runde Miljøsenter.

Referencer 

Litteratur
 Einar S. Ellefsen, Runde-skatten, Gyldendal 1974

Eksterne henvisninger 
 Om Akerendam og myntfunnet
 Smuglet hjem bortgjemt skatt

Arkæologiske fund fra Norge
Oldsager fra skandinavisk jernalder
Depotfund
Møre og Romsdal
Slemmedalskatten

Slemmedalskatten er et depotfund fra vikingetiden i Landvik i Grimstad i Norge. Det er et af de mest berømte skattefund i landet.

Den består fire armringe, en fingerring, en medaljon og et halskors; alt i guld. Og halsringe, armringe og mønter i sølv, der vejer omkring 2,3 kg. Den var begravet ved et klippefremspring ved en sø og fundet ved et tilfælde i 1981.

Skatten er sandsynligvis gravet ned efter år 920 e.Kr. Mønterne var arabiske og engelske. Desuden var der to forgyldte beslagstykker med runeinskriptioner, som er tolket som kvindenavnet Tora og mandenavnet Torfrid.

Slemmedalskatten er udstillet på Kulturhistorisk museum i Oslo.

Litteratur 
 Viking 1982, Charlotte Blindheim, Kolbjørn Skaare og Aslak Liestøl

Referencer

Eksterne henvisninger 
 Bilder af Slemmedalskatten 

Arkæologiske fund fra Norge
Depotfund fra vikingetiden
Grimstad
Kvalsundfæringen

Kvalsundfæringen (Kvalsund 1) er en robåd af færingtype, der blev fundet i 1920. Båden er dateret til ca. år 690 e.Kr. (+/- 70 år).

Kvalsundfæringen blev fundet i en mose på gården Kvalsund i Herøy kommune i Møre og Romsdal sammen med Kvalsundskibet.

Kvalsundfæringen er 9,55 m lang og 1,5 m bred. Den var bygget af tynde egeplanker med mindre dele af fyr. Den havde to årepar til åregafler. Stævnene var høje og spidse.

Skibe fra vikingetiden
Arkæologiske fund fra Norge
Møre og Romsdal
Laksefjordskatten

Laksefjordskatten er et depotfund fra folkevandringstiden, som blev fundet i sommeren 1929 i Vestre Eikvik i Laksefjorden i Finnmark, Norge.

Den blev fundet af  samen Erik Johnsen under en sten. Fundet består af én stor og fem mindre guldringe, et guldsmykke og en armring af sølv samt nogle benrester. Johnsen solgte skatten til fiskeskipper og kaptajn Lars Ask fra Ålesund for 5 kroner og to kasser sild. Ask solgte skatten videre i 1931 til Ålesund Museum for 1050 kroner efter at den af Oldsaksamlingen var takseret til en metalværdi på 950 NOK, der er 408 g guld i skatten.

I 1970 var den udstillet på Tromsø Museum. Gamvik museum har udtrykt ønske om at få fremstillet en kopi af skatten, selvom museet allerhelst så fundet udstillet i kommunen, hvor den blev fundet. Den var Statens ejendom. Men det vidste finderen ikke, så han solgte den. Efter 80 år mener nogle at Staten ikke kan ekspropriere fundet, og at kravet om statlig ejerskap er forældet. Skatten blev udstillet i Ålesund sommeren 2008. 

Allerede i 1938 tog arkæologen Guttorm Gjessing til orde for at fundet burde deponeres i Tromsø og beklagede, at Tromsø Museum ikke havde penge til købe Laksefjordskatten.

Referencer 

Arkæologiske fund fra Norge
Oldsager fra skandinavisk jernalder
Depotfund
Finnmark
Loheskatten

Loheskatten er depotfund, der består mønter og adskillige sølvgenstande på sammenlagt 205 kg, som blev gemt omkring år 1741 i Stockolm, Sverige.

Skatten blev fundet under gulvet i et butikslokale på Lilla Nygatan 5 i bydelen Gamla Stan i 1937, og det er det største skattefund nogensinde i Sverige. I alt blev der fundet over 18.000 mønter fra midten af 1600-tallet og frem til 1741. De ældste mønter var præget med Kristina af Sverige (1632-1654) og de yngste var fra Frederik 1. af Sveriges regeringstid (1720-1751).

De fleste af mønterne findes i Myntkabinettet i Stockholm.

Referencer 

Litteratur
 Widding, Lars (1986). Lodjuren och silverskatten. Stockholm: Leijontornet/Victory. . Libris: 7667225.
 Thordeman, Bengt (1939). Den Lohe'ska silverskatten i Stockholm. København: Nordisk numismatisk union. Libris: 10195418.

Eksterne henvisninger 

Arkæologiske fund fra Sverige
Depotfund
Stockholms historie
Berthouville-skatten

Berthouville-skatten (fransk Trésor de Berthouville) er et depotfund af romersk sølv, der blev fundet under en pløjning i 1830 i bebyggelsen Villeret i kommunen Berthouville i Eure-departementet i Normandiet i Frankrig.

Fundet består af 93 skåle, kopper og kander, og det vejer omkring 25 kg. Genstandene stammer fra det første og andet århundrede e.Kr. og blev begravet engang i 100- eller begyndelsen af 200-tallet.

Straks efter opdagelsen blev skatten solgt for 15.000 franc, og den er i dag på Cabinet des Médailles i Bibliothèque nationale, Paris.

Referencer 

Arkæologiske fund fra Frankrig
Oldsager fra Jernalderen
Depotfund
Eure
Romerriget